**EGYÜTTMŰKÖDÉSI MEGÁLLAPODÁS**

amely létrejött egyrészről a

**Budapest Főváros II. Kerületi Önkormányzat**(székhely: 1024 Budapest, Mechwart liget 1.; törzskönyvi azonosító szám (PIR): 735650; ÁHTI azonosító: 745213; adószám: 15735650-2-41; KSH statisztikai számjel: 15735650-8411-321-01; képviseli: Őrsi Gergely Ferenc polgármester; a továbbiakban: „***Önkormányzat”****),*

másrészről a

**II. Kerület Utánpótlás Futball Club** (rövidített neve: II. Kerület UFC; székhely: 1021 Budapest Hűvösvölgyi út 113/b; adószám: 18067192-1-41; képviseli: Szeltner Norbert elnök; a továbbiakban: „***Egyesület”****)*

(a továbbiakban együttesen „***Felek”***) között az alulírott helyen és napon, az alábbi feltételekkel:

1. **BEVEZETÉS**
2. Magyarország helyi önkormányzatairól szóló 2011. évi CLXXXIX. törvény („Mötv.”) 23. § (5) bekezdése értelmében a helyi közügyek, valamint a helyben biztosítható közfeladatok körében a kerületi önkormányzat feladata különösen a 9. pont szerinti egészséges életmód segítését célzó szolgáltatások, valamint a 17. pont szerinti kerületi sport és szabadidősport támogatása, továbbá ifjúsági ügyek ellátása.
3. A sportról szóló 2004. évi I. törvény 55. § (1)-(2) bekezdései szerint a települési önkormányzat – figyelemmel a sport hosszú távú fejlesztési koncepciójára
* meghatározza a helyi sportfejlesztési koncepciót, és gondoskodik annak megvalósításáról,
* **a fenti célkitűzéssel összhangban együttműködik a helyi sportszervezetekkel, sportszövetségekkel,**
* fenntartja és működteti a tulajdonát képező sportlétesítményeket,
* megteremti az önkormányzati iskolai testnevelés és sporttevékenység gyakorlásának feltételeit.
* támogatja az iskolai sportkörök működéséhez, vagy az ezek feladatait ellátó diáksport-egyesületek feladatainak zavartalan ellátásához szükséges feltételek megteremtését.
1. Az Önkormányzat rögzíti, hogy a testnevelés és a sport részterületei – a bölcsődei mozgástól az utánpótlás nevelésen át a szabadidő-sportig – jelentős szerepet tölt be az ifjúság erkölcsi és fizikai nevelésében, a személyiség formálásában. Az Önkormányzat Képviselő-testülete a stratégiai célok, feladatok közé emelte a testnevelést és a sportot, úgy, hogy a jogszabályokból adódóan kötelezően, továbbá a mindenkori lehetőségeihez mérten önként vállalt feladatként biztosítja minden II. kerületi lakos részére az életkori sajátosságoknak megfelelően a testnevelés és sport gyakorlásának lehetőségeit.
2. Az Egyesület 1994 óta működik és tölt be meghatározó szerepet Budapest II. kerületének sportéletében. Az Egyesület az Alapszabályában rögzítettek szerint politikai pártoktól független és legfőbb célja a labdarúgó utánpótlás-nevelés. Az Egyesület ezer főt meghaladó tömegsport bázist épített fel, Budapest II. kerületének számos oktatási intézményében nyújt rendszeres sportolási lehetőséget a fiatalok számára. Az Egyesület a Magyar Labdarúgó Szövetség által elismert és támogatott utánpótlás-nevelő műhely.
3. **RENDELKEZŐ RÉSZ**

**Az együttműködés célja**

1. A jelen Megállapodás keretein belül megvalósuló együttműködés célja, hogy elősegítse az Önkormányzat egészséges életmód elősegítését célzó szolgáltatásainak, továbbá a sport- és ifjúsági ügyek ellátásának magas színvonalú megvalósítását, az Egyesület szabadidő-, valamint versenysport szakosztályainak eredményes működését, egyben a lakosság sportolási lehetőségeinek bővítését, azok minőségének javítását. Az Egyesület vállalja, hogy a fent meghatározott célok érdekében, az Önkormányzattal együttműködve, a közösségi célok megvalósítása érdekében fejti ki tevékenységét.
2. Felek az egymásnak nyújtott szolgáltatásokat egyenértékűnek ismerik el, azokon felül egyik Fél sem tartozik a másik Fél részére további szolgáltatást vagy pénzbeli kompenzációt nyújtani.

**Felek kötelezettségei**

1. Az Egyesület vállalja, hogy:
* Budapest II. kerületének 18 év alatti lakossága számára a II. kerület számos oktatási intézményében és a Panoráma Sportközpontban is lehetőséget biztosít a labdarúgás sportág megismerésére rendszeres és színvonalas edzések megtartásával.
* filozófiájának megfelelően szabadidősport és versenysport csapatokat is működtet, így tehetségtől függetlenül mindenki számára elérhetővé teszi a labdarúgás gyakorlását.
* Focisuli programjában résztvevő II. kerületi óvodákkal csatlakozik a Magyar Labdarúgó Szövetség Bozsik Intézményi Programjához, melynek köszönhetően minden tanév végén 50.000 Ft értékű sportszercsomagot kapnak az intézmények.
* A nyári szünidő hasznos és szervezett keretekben történő eltöltése érdekében napközis focitábort szervez a Panoráma Sportközpontban 5-12 éves gyermekek részére.
* Együttműködik a II. Kerületi Sport és Nonprofit Szabadidősport Kft. által szervezett labdarúgó diákolimpiák lebonyolításában.
* Kiadványaiban, plakátjain és honlapján feltünteti az Önkormányzat címerét, mint az Egyesület együttműködő partnerét/támogatóját Budapest Főváros II. Kerületi Önkormányzat Képviselő-testületének az Önkormányzat címeréről, zászlajáról és a kerületi névhasználatról szóló 20/2011.(IV.29.) rendeletében foglaltakat figyelembe véve és betartva.
1. Az Önkormányzat vállalja, hogy:
* a rendelkezésére álló eszközökkel támogatja az Egyesület alapvető működési feltételeit.
* Hozzájárul, hogy az Egyesület a sportruházatán, honlapján és egyéb reklámfelületein használja az Önkormányzat hivatalos címerét Budapest Főváros II. Kerületi Önkormányzat Képviselő-testületének az Önkormányzat címeréről, zászlajáról és a kerületi névhasználatról szóló 20/2011.(IV.29.) rendeletében foglaltakat figyelembe véve és betartva.
* Tornaszoba használatot biztosít a fenntartása alatt álló helyi óvodákban az Egyesület Focisuli programjának lebonyolításához Budapest Főváros II. Kerületi Önkormányzat Képviselő-testületének az Önkormányzat vagyonáról és a vagyontárgyak feletti tulajdonosi jog gyakorlásáról, továbbá az önkormányzat tulajdonában lévő lakások és helyiségek elidegenítésének szabályairól, bérbeadásának feltételeiről szóló 34/2004. (X. 13.) önkormányzati rendeletében foglaltakat figyelembe véve és betartva.

**Kapcsolattartás**

1. Felek vállalják, hogy a fentieken túlmenő esetleges egyedi együttműködésekről, támogatásokról, fejlesztésekről időben előre egyeztetnek.
2. Felek kapcsolattartókat jelölnek ki, akik jelen Megállapodásból eredő feladatokat egyeztetik, illetve gondoskodnak a lebonyolítással kapcsolatos döntések előkészítéséről. Felek rögzítik, hogy kapcsolattartóik útján kölcsönösen tájékoztatják egymást az együttműködést érintő minden lényeges körülményről, tényről, veszélyről, illetve változásról.

|  |  |
| --- | --- |
| Önkormányzat által kijelölt kapcsolattartó:Név: Varga Előd Bendegúzbeosztás: alpolgármesterE-mail: varga.elod.bendeguz@masodikkerulet.hu Telefon: +36 30 560 3905 | Egyesület által kijelölt kapcsolattartó:Név: Szeltner Norbertbeosztás: elnökE-mail: elnok@keruletufc.hu Telefon: +36 20 918 2318 |

1. A kapcsolattartók személyének változását a Felek 5 munkanapon belül kötelesek egymással írásban közölni. A kapcsolattartók személyében bekövetkezett változás nem minősül jelen Megállapodás módosításának. A bejelentési kötelezettség elmulasztásából, vagy késedelmes teljesítéséből fakadó minden kárért a mulasztó Felet terheli a felelősség.
2. **VEGYES RENDELKEZÉSEK**
3. Jelen megállapodás 2022. június 1. napján lép hatályba és határozatlan időre szól. Felek megállapodnak abban, hogy jelen megállapodást a Felek közös megegyezéssel bármikor megszüntethetik, valamint azt bármelyik fél írásban 60 (hatvan) napos felmondási idővel indoklás nélkül felmondhatja.
4. Az Önkormányzat jogosult a jelen megállapodást azonnali hatállyal felmondani, amennyiben az Egyesület a megállapodás ideje alatt sport-versenyeztetési tevékenységét befejezi vagy bármely tevékenységével, megnyilvánulásával, nyilatkozatával az Önkormányzat érdekeit sérti vagy veszélyezteti.
5. A jelen Megállapodás valamely rendelkezésének érvénytelensége nem jelenti a jelen Megállapodás egyéb rendelkezéseinek érvénytelenségét. A jelen Megállapodás valamely rendelkezésének érvénytelenné válása esetén Felek kötelesek az érvénytelenné vált rendelkezést olyan rendelkezéssel pótolni, amely a Felek jelen szerződés aláírásakor elérni kívánt céljának leginkább megfelel.
6. Felek a Megállapodás teljesítése során kötelesek szorosan együttműködni. Ennek során minden olyan akadályról, illetve körülményről kötelesek egymást haladéktalanul értesíteni, amely a megállapodás teljesítésének szempontjából lényeges.
7. Felek megállapodnak, hogy a jelen megállapodás kizárólag írásban módosítható.
8. Felek jóhiszeműen törekszenek arra, hogy a jelen Megállapodás létrejöttével és/vagy érvényességével és/vagy tartalmával kapcsolatos esetleges jogvitáikat barátságos és közvetlen kereskedelmi tárgyalások útján oldják meg. Ha ez az erőfeszítésük a felmerült jogvita megoldását célzó első tárgyalási naptól számított 30 (harminc) napon belül nem vezetne eredményre, és az alkalmazandó jogszabályok alapján a Felek vitájának elbírálására a mindenkor hatályos eljárási szabályok szerint illetékes bíróság illetékességét fogadják el.
9. A jelen Megállapodásban nem szabályozott kérdésekben a magyar jog vonatkozó előírásai, különösen a Polgári Törvénykönyvről szóló 2013. évi V. törvény rendelkezései alkalmazandók.
10. A nemzeti vagyonról szóló 2011. évi CXCVI. tv. 3. § (1) 1. a) pontja alapján az Önkormányzat a tv. erejénél fogva átlátható szervezet.

Az Egyesület kijelenti, hogy a nemzeti vagyonról szóló 2011. évi CXCVI. tv. 3. § (1) 1. c) pontja alapján átlátható szervezetnek minősül.

1. A jelen Megállapodás 4 egymással szó szerint megegyező eredeti példányban készült, amelyből aláírás után 1 példány az Egyesületet, 3 példány az Önkormányzatot illeti.

Felek a jelen 4 oldalból álló folyamatos sorszámozással ellátott Megállapodást annak elolvasása és közös értelmezése után mint akaratukkal mindenben megegyezőt, jóváhagyólag írják alá.

Budapest, 2022. május ……..

|  |  |
| --- | --- |
| …………………………………….**Budapest Főváros II. Kerületi Önkormányzat**képv.: Őrsi Gergelypolgármester | …………………………………….**II. Kerületi Utánpótlás Futball Club**képv.: Szeltner Norbertelnök |